《和洪启进游崆峒岩》
明代·梁应材

海外徒闻说十洲，崆峒石室翠烟浮。藤萝寒带昙花隐，钟磬虚生梵籁幽。

复磴通天霄里月，倒崖飞雨夏仍秋。窥觞悬乳翻青碧，穿嵌閒云自放收。

策杖逅依双阙舄，其诗争拟百狐裘。骑云便欲赍铅□，一扫苍苔纪胜游。

作者简介：梁应材，字瑶石。阳春人。明神宗万历四十年（一六一二）举人，明熹宗天启二年（一六二二）进士，授进贤令，擢吏部主事。清道光《广东通志》卷二八三有传。